Rusia amenință Occidentul după ce Marea Britanie a dat undă verde Ucrainei să atace teritoriul rus. „E o escaladare directă”
Rusia lansează noi amenințări după ce Emmanuel Macron și David Cameron au făcut anunțuri care dau noi forțe Ucrainei. Purtătorul de cuvânt al lui Putin, Dmitri Peskov, a afirmat, vineri, că președintele Franței continuă o tendință periculoasă, după ce a repetat ideea că Parisul ar putea trimite soldați pe teritoriul ucrainean. În ce privește declarația ministrului britanic de Externe că Ucraina poate folosi armele britanice împotriva țintelor din interiorul Rusiei, Kremlinul o consideră o „escaladare directă a conflictului”.